cyanic-selkie/wikianc huggingface dataset:
Μαρία Μίτσελ
Η ανακάλυψη του Κομήτη της Μίτσελ
Υπήρξε ένα προσωρινό ζήτημα πρωτιάς, καθώς ο Ιταλός ιερέας και αστρονόμος Φραντσέσκο ντε Βίκο είχε ανακαλύψει ανεξάρτητα τον ίδιο κομήτη δύο ημέρες αργότερα, αλλά είχε αναφέρει την ανακάλυψή του στην Ευρώπη πριν από τη Μίτσελ. Ωστόσο, το ζήτημα διευθετήθηκε υπέρ της Μίτσελ. Το μετάλλιο απονεμήθηκε το 1848 από τον νέο βασιλιά της Δανίας Χριστιανός Η΄.
Σταδιοδρομία
Το ίδιο έτος, το 1848, η Μίτσελ έγινε η πρώτη γυναίκα που εκλέχθηκε μέλος της Αμερικανικής Ακαδημίας Τεχνών και Επιστημών. Υπήρξε επίσης η πρώτη γυναίκα που εκλέχθηκε ποτέ μέλος της Αμερικανικής Ένωσης για την Πρόοδο της Επιστήμης (το 1850), αλλά και μία από τις πρώτες που εκλέχθηκαν μέλη της Αμερικανικής Φιλοσοφικής Εταιρείας (το 1869, στην ίδια συνεδρίαση που ανακηρύχθηκαν μέλη οι Μαίρη Σόμερβιλ και Ελίζαμπεθ Κάμποτ Αγκασίζ).
Αργότερα η Μίτσελ εργάσθηκε στο «Γραφείο του Ναυτικού Αλμανάκ», υπολογίζοντας πίνακες με τις θέσεις του πλανήτη Αφροδίτη, ενώ ταξίδεψε και στην Ευρώπη με τον Ναθάνιελ Χόθορν και την οικογένειά του.
Τέλος, το 1865 έγινε καθηγήτρια της αστρονομίας στο Κολέγιο Βάσαρ, ένα κολέγιο θηλέων στην κωμόπολη Πουκίπσι της Νέας Υόρκης. Ορίσθηκε επίσης διευθύντρια του Αστεροσκοπείου του Κολεγίου. Δίδαξε στο κολέγιο μέχρι τη συνταξιοδότησή της το 1888, ένα έτος πριν από τον θάνατό της.
Προσωπική ζωή
Το 1842 η Μαρία Μίτσελ εγκατέλειψε τους Κουάκερους και ακολούθησε το δόγμα του Ουνιταριανισμού. Διαμαρτυρόμενη κατά της δουλείας, σταμάτησε να φορά βαμβακερά ρούχα επειδή στις βαμβακοφυτείες απασχολούνταν δούλοι. Είχε φιλία με διάφορες υποστηρίκτριες του δικαιώματος ψήφου για τις γυναίκες, όπως με την Ελίζαμπεθ Κ. Στάντον, και συμμετέσχε στην ίδρυση της «Αμερικανικής Ενώσεως για την Πρόοδο των Γυναικών».
Η Μίτσελ δεν παντρεύτηκε ποτέ, μένοντας κοντά στην εκ γενετής οικογένειά της σε όλη της τη ζωή. Μετά τη συνταξιοδότησή της έζησε στο Λυν (Μασαχουσέτη) με την αδελφή της Κειτ και την οικογένεια της τελευταίας. Πολύ λίγα προσωπικά της έγγραφα της προ του 1846 περιόδου σώζονται
Η ανάμνησή της
Η Μαρία Μίτσελ απεβίωσε σε ηλικία 70 ετών στο Λυν και τάφηκε στο Κοιμητήριο του Πρόσπεκτ Χιλ του Ναντάκετ. Το «Αστεροσκοπείο Μαρία Μίτσελ» στο Ναντάκετ ονομάσθηκε έτσι προς τιμή της. Το αστεροσκοπείο αυτό ανήκει στην «Ένωση Μαρία Μίτσελ» (Maria Mitchell Association) του Ναντάκετ, η οποία έχει σκοπό τη «διατήρηση των επιστημών στο νησί» και (εκτός του αστεροσκοπείου) διατηρεί: Μουσείο Φυσικής Ιστορίας, το σπίτι-μουσείο της Μ. Μίτσελ και επιστημονική βιβλιοθήκη. Εισάχθηκε επίσης στο «Εθνικό Hall of Fame Γυναικών» των ΗΠΑ. Το όνομά της έχει δοθεί σε πλοίο τύπου Λίμπερτυ και σε τρένο του προαστιακού της Νέας Υόρκης («The Maria Mitchell Comet»), ενώ την 1η Αυγούστου 2013 η μηχανή αναζήτησης Google την τίμησε με΄ένα «Google doodle».
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Κουάκεροι
Κλέων Κραντονέλλης
Ο Κλέων Κραντονέλλης (1912-1978) ήταν αρχιτέκτονας. Γεννήθηκε στην Καβάλα και σπούδασε αρχιτεκτονική στο Εθνικό Μετσόβιο Πολυτεχνείο, από όπου αποφοίτησε πρώτος το 1935. Έργα του είναι το κτίριο του Σταθμού Κατανομής Φορτίου της ΔΕΗ στην οδό Γ΄ Σεπτεμβρίου (1972-73) στην Αθήνα, η κατοικία του στην οδό Αφροδίτης 7 στην Πλάκα (1962-63), οι ιχθυόσκαλες Πειραιά και Καβάλας, το ξενοδοχείο «Αμφιτρύων» του ΕΟΤ (1951, 1954) και το εστιατόριο της πλαζ του ΕΟΤ στην Αρβανιτιά (1968-69) στο Ναύπλιο, οι παιδικές κατασκηνώσεις του Αγίου Ανδρέα. Επίσης, την περίοδο 1959-1962, έκανε την αρχική μελέτη του Διοικητηρίου Καβάλας που προέβλεπε την κατασκευή επίμηκους, τριώροφου κτιρίου οργανωμένου σε αυστηρό, κατασκευαστικό κάναβο, αλλά η κατασκευή του κτηρίου το 1971 διαφοροποιήθηκε αρκετά από την αρχική.
Παραπομπές
Κατηγορία:Έλληνες αρχιτέκτονες
Ένωση Κριτικών Κινηματογράφου της Αϊόβα
Η Ένωση Κριτικών Κινηματογράφου της Αϊόβα (αγγλικά:Iowa Film Critics Association (IFCA) είναι μια αμερικανική ένωση κριτικών του κινηματογράφου, που έχει έδρα την Αϊόβα στις Ηνωμένες Πολιτείες Αμερικής και ιδρύθηκε το 2003.
Κάθε χρόνο, η Ένωση απονέμει τα δικά της βραβεία των μελών της (IFCA Awards), τα οποία αναγνωρίζουν τις καλύτερες ταινίες της χρονιάς.
Παραπομπές
Κατηγορία:Κινηματογραφικά βραβεία στις Ηνωμένες Πολιτείες Κατηγορία:Πολιτισμός της Αϊόβα Κατηγορία:Βραβεία κινηματογράφου
Σαχίν Ντίνο
Ο Σαχίν Ντίνο ήταν Αλβανός πολιτικός και διπλωμάτης της Οθωμανικής Αυτοκρατορίας και της ανεξάρτητης Αλβανίας.
Γεννήθηκε στην Πρέβεζα κατά τη διάρκεια των τελευταίων δεκαετιών του 19ου αιώνα. Το 1897, συμμετείχε στην υπεράσπιση της Πρέβεζας ενάντια στα ελληνικά στρατεύματα. Κατά τη διάρκεια της Δεύτερης Συνταγματικής Εποχής της Οθωμανικής Αυτοκρατορίας, εξελέγη βουλευτής του σαντζακίου της Πρέβεζας. Μετά τη διακήρυξη της ανεξαρτησίας της Αλβανίας ήταν υπουργός εξωτερικών της χώρας από τις 17 Σεπτεμβρίου 1914 έως τις 27 Ιανουαρίου 1916.
Παραπομπές
Κατηγορία:Τσάμηδες Κατηγορία:Οθωμανοί πολιτικοί
Φρανκ Φαρίνα
Ο Φρανκ Φαρίνα ( Frank Farina, γεννήθηκε 5 Σεπτεμβρίου 1964) είναι Αυστραλός προπονητής ποδοσφαίρου και πρώην ποδοσφαιριστής που αγωνιζόταν ως επιθετικός. Ως παίκτης έκανε αξιοσημείωτη καριέρα σε μεγάλες ευρωπαϊκές χώρες και ψηφίστηκε καλύτερος ποδοσφαιριστής του 20ού αιώνα στην Αυστραλία και δεύτερος στην Ωκεανία από την IFFHS.
Καριέρα
Ξεκίνησε την καριέρα του σε ομάδες της χώρας του και οι ικανότητές του ήταν αρκετές για να κερδίσει μεταγραφή για τη βελγική Μπρυζ. Είχε βραβευτεί το 1988 ως κορυφαίος παίκτης στην Ωκεανία, ο πρώτος νικητής στην ιστορία του θεσμού. Αναδείχθηκε πρώτος σκόρερ στο πρωτάθλημα Βελγίου και καλύτερος ξένος παίκτης το 1989–90, ενώ συνολικά σημείωσε 43 γκολ σε 70 συναντήσεις πρωταθλήματος. Ακολούθησε καριέρα σε Ιταλία, Αγγλία και Γαλλία, και έκλεισε την καριέρα του σε ομάδες της χώρας του. Με την εθνική Αυστραλίας αγωνίστηκε 37 φορές και σημείωσε 10 γκολ.
Τον Αύγουστο του 1999 έγινε προπονητής της αυστραλιανής ομάδας ποδοσφαίρου, θέση που κράτησε μέχρι τον Ιούνιο του 2005 μετά τα κακά αποτελέσματα στο Κύπελλο Συνομοσπονδιών. Στο διάστημα αυτό γνώρισε επιτυχία με την Αυστραλία κατακτώντας δύο φορές το Κύπελλο Εθνών Ωκεανίας (2000, 2004), ενώ μία φορά τη δεύτερη θέση (2002).
Τίτλοι και διακρίσεις
Σίδνεϊ Σίτι Μαρκόνι Φέρφιλντ Κλαμπ Μπριζ Ατομικές διακρίσεις
Εξωτερικοί σύνδεσμοι
Κατηγορία:Αυστραλοί ποδοσφαιριστές Κατηγορία:Ποδοσφαιριστές Εθνικής Αυστραλίας Κατηγορία:Αυστραλοί προπονητές ποδοσφαίρου Κατηγορία:Προπονητές Εθνικής Αυστραλίας Κατηγορία:Ποδοσφαιριστές στους Θερινούς Ολυμπιακούς Αγώνες 1988 Κατηγορία:Ποδοσφαιριστές Κλαμπ Μπρυζ Κατηγορία:Ποδοσφαιριστές Νοτς Κάουντι Κατηγορία:Ποδοσφαιριστές ΣΣΚ Μπάρι Κατηγορία:Ποδοσφαιριστές Λιλ ΟΣΚ Κατηγορία:Ποδοσφαιριστές Μαρκόνι Στάλιονς ΦΚ Κατηγορία:Ποδοσφαιριστές ΡΚ Στρασμπούρ Κατηγορία:Ποδοσφαιριστές Σέριε Α Κατηγορία:Ποδοσφαιριστές Λιγκ 1 Κατηγορία:Ξένοι ποδοσφαιριστές στη Γαλλία Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Αγγλία Κατηγορία:Επιθετικοί ποδοσφαιριστές
Φερνάντο Λάθαρο Καρετέρ
Ο Φερνάντο Λάθαρο Καρετέρ (Fernando Lázaro Carreter, Σαραγόσα, 13 Απριλίου 1923 - Μαδρίτη - 4 Μαρτίου 2004) ήταν Ισπανός ακαδημαϊκός, γλωσσολόγος και φιλόλογος, διευθυντής της Βασιλικής Ακαδημίας της Ισπανίας μεταξύ 1992 και 1998. Θεωρείται ένας από τους σημαντικότερους γλωσσολόγους του δεύτερου μισού του 20ού αιώνα στην Ισπανία, έχοντας υπάρξει σημείο αναφοράς στη διαμόρφωση της σύγχρονης γλωσσολογικής μελέτης στη χώρα.
Βιογραφία και έργο
Σπούδασε στο Πανεπιστήμιο της Σαραγόσα όπου γνώρισε τον Φρανθίσκο Ιντουράιν και τον Χοσέ Μανουέλ Μπλέκουα Τεϊσέιρο, μελλοντικό καθηγητή ισπανικής λογοτεχνίας στο Πανεπιστήμιο της Βαρκελώνης, για να μεταβεί στη Μαδρίτη και να φοιτήσει στο τμήμα ρομανικής φιλολογίας. Εκεί έλαβε το διδακτορικό του δίπλωμα υπό την εποπτεία του φιλολόγου Ντάμασο Αλόνσο. Το 1949 ενσωματώθηκε στο Πανεπιστήμιο τη Σαλαμάνκα και στη συνέχεια στο Αυτόνομο Πανεπιστήμιο της Μαδρίτης.
Ασχολήθηκε με τη δημοσιογραφία, συμμετέχοντας στην ίδρυση του, σχετικού με την προώθηση της ισπανικής γλώσσας, ιδρύματος Fundéu στα πλαίσια πρακτορείου ειδήσεων EFE. Έλαβε την έδρα R της Ισπανικής Βασιλικής Ακαδημίας το 1972, διατελώντας διευθυντής της μεταξύ 1992 και 1998. Συνέδεσε το όνομά του με την προώθηση των σωμάτων κειμένων της Ακαδημίας, το CORDE και το CREA.
Αναφορικά με το γλωσσολογικό του έργο ο Λάθαρο Καρετέρ υπήρξε ένας από τους πρώτους Ισπανούς γλωσσολόγους που ενδιαφέρθηκαν για την ιστορία της γλωσσολογίας με τη διδακτορική του διατριβή Las ideas lingüísticas en España durante el siglo XVIII (1949) ενώ έχει ασχοληθεί με τη μορφή του Αντόνιο δε Νεβρίχα. Στη δεκαετία του 1970 εισήγαγε στην Ισπανία τις θέσεις της γενετικής γραμματικής, γεγονός που τον έφερε αντιμέτωπο με τον υπέρμαχο του δομισμού, Εμίλιο Αλάρκος.
Οι λογοτεχνικές και φιλολογικές του μελέτες επικεντρώθηκαν στον Ισπανικό Χρυσό Αιώνα με εκδόσεις του Κεβέδο και του μυθιστορήματος του ισπανικού πικαρέσκο, Lazarillo de Tormes. Υιοθέτησε τον λογοτεχνικό δομισμό του Ρόμαν Γιάκομπσον και του ρωσικού μορφισμού. Από την άλλη πλευρά συνέγραψε εκατοντάδες άρθρα γλωσσολογικής εκλαΐκευσης γύρω από θέματα γλωσσικής διόρθωσης στην εφημερίδα El País, που εκδόθηκαν στις δύο συλλογές El dardo en la palabra και El nuevo dardo en la palabra. Επίσης, έγραψε θεατρικά έργα.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Ισπανοί ακαδημαϊκοί Κατηγορία:Διευθυντές της Βασιλικής Ισπανικής Ακαδημίας Κατηγορία:Γλωσσολογία της ισπανικής γλώσσας
Αβγό (τρόφιμο)
μικρογραφία|Αυγά σερβιρισμένα σε ανοιχτό σάντουιτς πρωινού γεύματος μαζί με σοταρισμένα μανιτάρια Τα αυγά προέρχονται από τα θηλυκά ζώα πολλών διαφορετικών ειδών, όπως πτηνά, ερπετά, αμφίβια, θηλαστικά και ψάρια, και είναι συστατικά της ανθρώπινης τροφής για χιλιετίες. Τα αυγά πτηνών και ερπετών αποτελούνται από ένα προστατευτικό κέλυφος αυγού, λεύκωμα (ασπράδι αυγού), και λέκιθο (κρόκος αυγού), περικλεισμένα από διάφορες λεπτές μεμβράνες. Τα συχνότερα καταναλισκόμενα αυγά προέρχονται από όρνιθες, ή  άλλα πουλερικά όπως πάπιες και ορτύκια. Τα αυγά ψαριών ονομάζονται αυγοτάραχο και χαβιάρι.
Στους κρόκους και σε ολόκληρα τα αυγά βρίσκονται αποθηκευμένες μεγάλες ποσότητες πρωτεϊνών και χολίνης, και χρησιμοποιούνται ευρέως στη μαγειρική. Λόγω της υψηλής περιεκτικότητάς τους σε πρωτεΐνη, το Υπουργείο Γεωργίας των Ηνωμένων Πολιτειών κατηγοριοποίησε τα αυγά μαζί με τα Κρέατα στην Πυραμίδα διατροφής. Τα αυγά είναι θρεπτικά αλλά η κατανάλωσή τους ίσως έχει επιπτώσεις στην υγεία από ποικίλα αίτια όπως η περιεχόμενη χοληστερόλη, και πιθανή μόλυνση από σαλμονέλα ή αλλεργία στις πρωτεΐνες αυγού.
Η μαζική παραγωγή αυγών κότας σε ορνιθοτροφεία είναι παγκόσμια βιομηχανία. Το 2009 εκτιμάται ότι παράχθηκαν 62,1 εκατομμύρια μετρικοί τόνοι αυγών από  6,4 δισεκατομμύρια όρνιθες παγκόσμια. Υπάρχουν διακυμάνσεις στη ζήτηση και την προσδοκία ανά περιφέρεια, καθώς και τρέχουσες συζητήσεις σχετικά με τις μεθόδους μαζικής παραγωγής αυγών. Το 2012 η Ευρωπαϊκή Ένωση απαγόρευσε τις κλωβοστοιχίες.
Ιστορία
Τα αυγά πτηνών θεωρούνται πολύτιμα τρόφιμα από τα προϊστορικά χρόνια, εξίσου για κοινωνίες κυνηγών και για νεότερους πολιτισμούς με οικόσιτα πτηνά. Οι κότες μάλλον εξημερώθηκαν για τα αυγά τους (προέρχονται από πτηνά της ζούγκλας περιοχών στην τροπική και υποτροπική Νοτιοανατολική Ασία και την Ινδία) τουλάχιστο πρό του 7500 π.Χ. Το 1500 π.Χ. έφτασαν στη Σουμερία και την Αίγυπτο και περί το 800 π.Χ. στην Ελλάδα, με το ορτύκι ως κύρια πηγή των αυγών. Στις Θήβες της Αιγύπτου ο τύμβος του Χαρεμχαμπ, που χρονολογείται περί το 1420 π. Χ,. δείχνει την απεικόνιση ενός ανθρώπου που κρατά κύπελλα με αυγά στρουθοκαμήλου και άλλα μεγάλα αυγά, ίσως πελεκάνων, ως προσφορές. Στην αρχαία Ρώμη, τα αυγά διατηρούνταν με ορισμένες μεθόδους και τα γεύματα συχνά ξεκινούσαν με πιάτα αυγών. Οι Ρωμαίοι έσπαζαν τα τσόφλια στα πιάτα τους για να αποτρέψουν τα κακά πνεύματα από το να κρυφτούν εκεί. Κατά το Μεσαίωνα, τα αυγά απαγορεύονταν την περίοδο της Σαρακοστιανής νηστείας λόγω του πλούτου τους. Η λέξη μαγιονέζα ίσως προέρχεται ετυμολογικιά από τη moyeu, τη μεσαιωνική γαλλική λέξη για τον κρόκο, που σημαίνει κέντρο ή κόμβος.
Η ομελέτα αυγών χτυπητών με όξινους χυμούς φρούτων ήταν δημοφιλές πιάτο στη Γαλλία το δέκατο έβδομο αιώνα, και ίσως οδήγησε στην Κρέμα Λεμονιού.
Το δέκατο ένατο αιώνα αναπτύχθηκε η βιομηχανία αποξηραμένων αυγών, προ της ανόδου της βιομηχανίας κατεψυγμένων αυγών. Το 1878 μια εταιρεία στο Σαιντ Λούις άρχισε να μετατρέπει τον κρόκο και το ασπράδι αυγού σε υποκαφετιά, φαγώσιμη ουσία με διεργασία ξήρανσης. Η παραγωγή αποξηραμένων αυγών επεκτάθηκε σημαντικά κατά τη διάρκεια του Β ' Παγκοσμίου Πολέμου, για χρήση από τις Ένοπλες Δυνάμεις των ΗΠΑ και των συμμάχων τους.
Το 1911, ο Τζόσεφ Κόιλ εφηύρε τη χαρτονένια αυγοθήκη στο Σμίθερς της Βρετανικής Κολομβίας, για την επίλυση προβλημάτων με σπασμένα αυγά στις εμπορικές συναλλαγές ενός γεωργού από την Κοιλάδα Μπάλκλεϊ και τον ιδιοκτήτη του Ξενοδοχείου Αλντερμέρε. Τα πρώτα χαρτοκιβώτια αυγών παρασκευάζονταν από χαρτί.
Τύποι
μικρογραφία|Αυγά ορτυκιού (επάνω αριστερά), κότας (κάτω αριστερά), και [[Στρουθοκάμηλος|στρουθοκαμήλου (δεξιά)]] Τα αυγά πτηνών είναι κοινό τρόφιμο και πολύ χρήσιμο συστατικό της μαγειρικής. Είναι σημαντικά σε πολλούς κλάδους της σύγχρονης βιομηχανίας τροφίμων.
Μαξίμ Ζνακ
Ο Μαξίμ Ζνακ (Максім Аляксандравіч Знак , γεννημένος στις 4 Σεπτεμβρίου 1981 ) είναι Λευκορωσός δικηγόρος και πολιτικός, μέλος της ομάδας του Βίκτορ Μπαμπάρικο, μέλος της προεδρίας του Συμβουλίου Συντονισμού που σχηματίστηκε κατά τη διάρκεια των διαδηλώσεων της Λευκορωσίας 2020–21 κατά της διακυβέρνησης του Αλεξάντερ Λουκασένκο. Μετά την έξοδο της Σβιατλάνα Τσιχανόφσκαγια, ο Ζνακ μαζί με τη συνάδελφο ηγέτη της αντιπολίτευσης Μαρία Κολεσνίκοβα συμμετείχαν ενεργά στις διαδηλώσεις και τις διαμαρτυρίες κατά της κυβέρνησης Λουκασένκο. Τον Σεπτέμβριο του 2021 καταδικάστηκε σε 10ετή κάθειρξη από δικαστήριο του Μινσκ. δεξιά|μικρογραφία|300x300εσ| Μαξίμ Ζνακ, [[Όλγκα Κοβάλκοβα και Μαρία Κολεσνίκοβα κατά τη διάρκεια της πρώτης συνέντευξης τύπου του Συμβουλίου Συντονισμού της Λευκορωσίας]]
Αβγό (τρόφιμο)
Τύποι
Τα συχνότερα χρησιμοποιούμενα αυγά προέρχονται από κότες, πάπιες και χήνες. Τα μικρότερα αυγά, όπως του ορτυκιού, χρησιμοποιούνται περιστασιακά ως γκουρμέ συστατικά στις Δυτικές χώρες. Είναι μέρος της καθημερινής τροφής σε πολλά μέρη της Ασίας, όπως την Κίνα και την Ταϊλάνδη, με την Ασιατική παραγωγή να αποτελεί το 59% της παγκόσμιας ολικής το 2013.
Μαξίμ Ζνακ
Εκπαίδευση
Ο Ζνακ απέκτησε το διδακτορικό του στο δίκαιο από το κρατικό πανεπιστήμιο της Λευκορωσίας.
Αβγό (τρόφιμο)
Τύποι
Τα αυγά των μεγαλύτερων πουλιών, όπως των στρουθοκαμήλων, θεωρούνται ιδιαίτερο τρόφιμο πολυτελείας. Τα αυγά γλάρων θεωρούνται λιχουδιά στην Αγγλία  και ορισμένες Σκανδιναβικές χώρες, όπως τη Νορβηγία. Στις αγορές κάποιων αφρικανικών χωρών, συνήθως την εποχή της άνοιξης, διατίθενται αυγά από φραγκόκοτες. Τα αυγά Φασιανών και εμού είναι εδώδιμα αλλά δυσεύρετα, ίσως διατίθενται από ορισμένους αγρότες, πτηνοτρόφους ή μάρκετ ειδών πολυτελείας. Σε πολλές χώρες, τα αυγά άγριων πτηνών προστατεύονται από νόμους που απαγορεύουν τη συλλογή ή την πώληση τους, ή επιτρέπουν τη συλλογή και εμπορία μόνο συγκεκριμένες περιόδους του έτους.
Μαξίμ Ζνακ
Νομική σταδιοδρομία
Ο Ζνακ παρείχε νομική υποστήριξη στον προεδρικό υποψήφιο Βίκτορ Μπαμπάρικο, ο οποίος φυλακίστηκε τον Ιούνιο του 2020 κατά τη διάρκεια της 26χρονης προεδρίας του Λουκασένκο στη Λευκορωσία, πριν από τις προεδρικές εκλογές του 2020 στη Λευκορωσία. Ο Μπαμπάρικο είχε την πρόθεση να αμφισβητήσει τις εκλογές της Λευκορωσίας το 2020 προτού απορριφθεί από εκλογικούς αξιωματούχους.
Αβγό (τρόφιμο)
Παραγωγή
Το 2013 η παγκόσμια παραγωγή αυγών κότας ήταν 68,3 εκατ. τόνοι. Οι τέσσερις μεγαλύτεροι παραγωγοί ήταν η Κίνα με 24,8 εκατ. του συνόλου, οι Ηνωμένες Πολιτείες με 5,6 εκατ., η Ινδία με 3,8 εκατ. και η Ιαπωνία με 2,5 εκατ. Μια τυπική μεγάλη βιομηχανία παράγει ένα εκατομμύριο ντουζίνες αυγών την εβδομάδα.
Μαξίμ Ζνακ
Συμβούλιο συντονισμού και κράτηση
Ο Ζνακ είναι ένα από τα μέλη της προεδρίας του Συμβουλίου Συντονισμού της Λευκορωσίας που στοχεύει να βοηθήσει στον συντονισμό της μετάβασης στη δημοκρατία στη Λευκορωσία.
Φερχάτ και Σιρίν
μικρογραφία|Ο Φερχάτ και η Σιρίν, 1588. Εθνικό Μουσείο του Ιράν, Τεχεράνη. Η ιστορία του ζεύγους Φερχάτ και Σιρίν (Ferhat ile Şirin) αποτελεί ένα παλιό λαϊκό παραμύθι της Τουρκίας, το οποίο έχει αντλήσει το θέμα του από το ιρανικό παραμύθι με τίτλο "Χιουσρέβ και Σιρίν" (خسرو و شيرين - Khusraw o Shīrīn). Έχει περάσει σε όλες τις ιστορικές πηγές και ειδικά στο ιρανικό έπος Σαχναμέ (Βιβλίο των Βασιλέων - شاهنامه - Shāh nāmah) του Πέρση ποιητή Φερντοσί. Εμφανίζεται είτε με τον τίτλο "Χιουσρέβ και Σιρίν" είτε με τον τίτλο "Φερχάτ και Σιρίν" και έχει γραφεί από ιρανούς και από τούρκους ποιητές της Οθωμανικής Αυτοκρατορίας με την τεχνική της ζευγαρωτής ομοιοκαταληξίας. "Χιουσρέβ και Σιρίν" (1177-1181): πρόκειται για ένα ποίημα που εξιστορεί τον έρωτα τον οποίο έζησαν η Σιρίν, πριγκίπισσα της πόλης Μπερντέ του Αζερμπαϊτζάν και ο Χιουσρέβ (Χοσρόης Α΄ της Περσίας) της Δυναστείας των Σασσανιδών και είναι γραμμένο με εγκωμιαστικά λόγια για τους πρίγκιπες των Ιλντενιζλί (İldenizliler - προγόνοι των σύγχρονων Αζέρων), Τζαχανσάχ Πεχλεβάν (Cahanşah Pehlevan) και Κιζίλ Αλσλάν (Kızıl Alslan) καθώς και για τον τελευταίο σουλτάνο των Σελτζούκων Τουρούλ Μπέι Γ΄ (III. Tuğrul Bey).
Μαξίμ Ζνακ
Συμβούλιο συντονισμού και κράτηση
Στις 9 Σεπτεμβρίου 2020, απήχθη και συνελήφθη από συμμορία μασκοφόρων ανδρών που φορούσαν απλά ρούχα. Πριν από την κράτησή του, θεωρήθηκε ευρέως ως το τελευταίο ενεργό μέλος του Συμβουλίου Συντονισμού. Συνελήφθη από υποστηρικτές του Λουκασένκο μόλις δύο ημέρες μετά την αναγκαστική απέλαση της συναδέλφου του και πρώην ηγέτιδος της αντιπολίτευσης Μαρία Κολεσνίκοβα. Στις 9 Σεπτεμβρίου, ο Ζνακ είχε προγραμματίσει να παρευρεθεί σε συνέντευξη τύπου με τον Μπαμπάρικο. Απήχθη από μασκοφόρους και δεν παρευρέθηκε στη συνέντευξη τύπου. Οι συνάδελφοι του Ζνακ δήλωσαν ότι κρατήθηκε στο Μινσκ και ότι τους έστειλε τη λέξη «μάσκες» μετά την απαγωγή του. , το Συμβούλιο Συντονισμού δεν μπόρεσε να επικοινωνήσει με τον Μαξίμ Ζνακ μετά την κράτησή του.
Φερχάτ και Σιρίν
Αυτό το λαϊκό παραμύθι, το οποίο έχει καταγραφεί με την τεχνική της ζευγαρωτής ομοιοκαταληξίας από ιρανούς και τούρκους ποιητές της Οθωμανικής Αυτοκρατορίας και φέρει τον τίτλο "Χιουσρέβ και Σιρίν" ή τον τίτλο "Φερχάτ και Σιρίν", εξιστορείται αιώνες στη Μέση Ανατολή, στο Αζερμπαϊτζάν, στο Ιράν, στην Τουρκία και στα Βαλκάνια, έχοντας υποστεί ορισμένες τροποποιήσεις, ανάλογα με τη χώρα και την περιοχή.
Αβγό (τρόφιμο)
Ανατομία και χαρακτηριστικά
μικρογραφία|Ένα ωμό αυγό κότας μέσα στη μεμβράνη του. Το τσόφλι αφαιρέθηκε με εμβάπτιση σε [[Ξίδι|ξύδι]] [[Αρχείο:Anatomy_of_an_egg.svg|μικρογραφία|Σχηματική παράσταση του αυγού κότας:
Μαξίμ Ζνακ
Συμβούλιο συντονισμού και κράτηση
Στις 9 Νοεμβρίου 2020, οι δικηγόροι του Ζνακ ανακοίνωσαν ότι η κράτησή του επεκτάθηκε έως τις 9 Ιανουαρίου 2021
Από τις 21 Ιανουαρίου 2021, παραμένει στο SIZO No. 1 στο Μινσκ.
Στις 12 Φεβρουαρίου, ο Ζνακ και η συνάδελφος μέλος του Συμβουλίου Συντονισμού Μαρία Κολεσνίκοβα κατηγορήθηκαν για «συνωμοσία για κατάσχεση της κρατικής εξουσίας με αντισυνταγματικό τρόπο» και «ίδρυση και ηγεσία μιας εξτρεμιστικής οργάνωσης.
Φερχάτ και Σιρίν
Το θέμα
Το παραμύθι που εξιστορείται παραπάνω σχετίζεται στενά με τον έρωτα του ζεύγους Βάαλ (Baal) και Ιστάρ (İştar). Το συγκεκριμένο παραμύθι εξιστορεί με διαφορετικό τρόπο τα θεμελιώδη χαρακτηριστικά που σχετίζονται με τον Βάαλ και την Ιστάρ. Ο Βάαλ θεωρείται ως ένας θεός, ο οποίος στο ένα του χέρι κρατάει ρόπαλο και στο άλλο έναν κεραυνό και εξουσιάζει την καταιγίδα. Ένα άλλο όνομά του είναι και το Ταμμούζ (Tammuz). Την άνοιξη, ο Ταμμούζ αναγεννάται από τον κάτω κόσμο και συνευρίσκεται ερωτικά με την Ιστάρ, η οποία είναι και ο έρωτάς του και η σύζυγός του. Γενικά η Ιστάρ, η οποία συμβολίζεται με το δέντρο της βελανιδιάς, θεωρείται ως η θεά των φυτών. Η ερωτική συνεύρεση του Βάαλ (Ταμμούζ) με την Ιστάρ θεωρείται ως το πότισμα (της Ιστάρ) των φυτών, με τις βροχές που ρίχνει την άνοιξη ο Βάαλ, ο οποίος είναι ο θεός της καταιγίδας. Τα φυτά που ποτίζονται, ως αποτέλεσμα του καρπού αυτού του έρωτα, ανθίζουν και δίνουν καρπούς. Η 21η Μαρτίου, η οποία θεωρείται ως η απαρχή αυτού του φαινομένου, γιορτάζεται με εορτασμούς που φέρουν ονομασίες όπως Πάσχα (Paskalya), Όστερν (Ostern) και Νορούζ (Nevruz).
Αβγό (τρόφιμο)
Ανατομία και χαρακτηριστικά
2. Εξωτερική μεμβράνη
Μαξίμ Ζνακ
Συμβούλιο συντονισμού και κράτηση
Στις 9 Μαρτίου, ο πληρεξούσιος του Ζνακ ανακοίνωσε ότι η προδικαστική του κράτηση είχε παραταθεί έως τις 9 Μαΐου 2021.
Αβγό (τρόφιμο)
Ανατομία και χαρακτηριστικά
3. Εσωτερική μεμβράνη
5. Εξωτερικό λεύκωμα
6. Μέσο λεύκωμα
7. Βιτελλινική μεμβράνη
8. Πυρήνας
9. Βλαστικός δίσκος (πυρήνας)
10. Κίτρινος κρόκος
11. Άσπρος κρόκος
12. Εσωτερικό λεύκωμα
13. Χάλαζα
14. Θάλαμος αέρα
15. Επιδερμίδα]] Το σχήμα του αυγού είναι επίμηκες σφαιροειδές με το ένα άκρο πλατύτερο από το άλλο και έχει κυλινδρική συμμετρία κατά μήκος του επιμήκη άξονα.
Το αυγό περιβάλλεται από ένα λεπτό, σκληρό κέλυφος. Στο εσωτερικό του κελύφους βρίσκονται λεπτές μεμβράνες. Ο κρόκος του αβγού βρίσκεται εναιωρημένος στο ασπράδι συγκρατούμενος από μία ή δύο δεσμίδες ιστού που ονομάζεται χάλαζα (από την ελληνική λέξη "χαλάζι" που σημαίνει "σκληρός σβώλος").
Τσόφλι
Το χρώμα του κέλυφους οφείλεται στην απόθεση χρωστικής ουσία ς κατά το σχηματισμό του αυγού στον ωαγωγό και ποικίλει ανάλογα με το είδος και τη φυλή, από το κοινό λευκό ή καφέ έως ροζ ή διάστικτο μπλε-πράσινο. Γενικά, είδη κότας με λευκούς λοβούς αυτιών κάνουν άσπρα αυγά, ενώ κότες με κόκκινους λοβούς κάνουν καφετιά αυγά. Το χρώμα του κελύφους δεν επηρεάζει τη θρεπτική αξία του αυγού, αλλά συχνά υπάρχει πολιτιστική προτίμηση για το ένα χρώμα υπέρ του άλλου. Τα καφετιά αυγά δυσχεραίνουν την ωοσκόπηση και συχνά έχουν κηλίδες αίματος που διαφεύγουν από τον έλεγχο.
Μεμβράνη
Η μεμβράνη του τσοφλιού είναι ένα διαυγές στρώμα που επενδύει το εσωτερικό του τσοφλιού, και φαίνεται ορατά κατόπιν ξεφλουδίσματος ενός βραστού αυγού. Αποτελείται κύρια από ινώδεις πρωτεΐνες όπως το κολλαγόνο τύπου Α'. Οι μεμβράνες διατίθενται εμπορικά ως συμπληρώματα διατροφής.
Μαξίμ Ζνακ
Συμβούλιο συντονισμού και κράτηση
Στις 9 Σεπτεμβρίου 2021 δικαστήριο του Μινσκ καταδίκασε τον Ζνακ και τη συγκατηγορούμενη του Μαρία Κολεσνίκοβα για τα αδικήματα του εξτρεμισμού, της υπονόμευσης της κρατικής ασφάλειας και της συνωμοσίας για την κατάληψη της εξουσίας. Στον Ζνακ επιβλήθηκε ποινή κάθειρξης 10 ετών, ενώ στην Κολεσνίκοβα 11 ετών.
Εξωτερικοί σύνδεσμοι
Κατηγορία:Λευκορώσοι ακτιβιστές Κατηγορία:Πολιτικοί κρατούμενοι Κατηγορία:Σελίδες με μη επιθεωρημένες μεταφράσεις
Αβγό (τρόφιμο)
Ασπράδι
Το "ασπράδι" είναι το διαυγές υγρό που περιέχεται μέσα σε ένα αυγό, και ονομάζεται, επίσης, αλβουμίνη ή λεύκωμα. Κατά το μαγείρεμα η διαυγής δομή γίνεται άσπρη. Στα κοτόπουλα σχηματίζεται από τα στρώματα εκκρίσεων του πρόσθιου τμήματος του ωαγωγού κότας κατά το πέρασμα του αυγού. Βρίσκεται εξίσου σε γονιμοποιημένα και αγονιμοποίητα αυγά. Ο λειτουργικός ρόλος του ασπραδιού είναι να προστατεύσει τον κρόκο και να παρέχει επιπλέον θρέψη κατά τη διάρκεια της ανάπτυξης του εμβρύου.
Το ασπράδι αποτελείται προσεγγιστικά από 90 τοις εκατό νερό στο οποίο είναι διαλυμένες 10% πρωτεΐνες (όπως αλβουμίνες, μουκοπρωτεϊνες και σφαιρίνες). Αντίθετα με τον κρόκο που έχει μεγάλη περιεκτικότητα σε λιπίδια, το ασπράδι αυγού περιέχει ελάχιστα έως καθόλου λίπος και η περιεκτικότητά τους σε υδατάνθρακες είναι λιγότερο από 1%. Το ασπράδι χρησιμοποιείται ποικιλοτρόπως στα τρόφιμα, και σε πολλές άλλες εφαρμογές όπως στην παρασκευή εμβολίων, κύρια αυτών της γρίπης.
Κρόκος
Ο κρόκος σε ένα φρέσκο αυγό είναι στρογγυλός και σφιχτός. Με το πέρασμα του χρόνου, απορροφά νερό από το ασπράδι, με το οποίο αυξάνεται σε μέγεθος και υποβάλει τη βιτελλινική μεμβράνη (τη διαυγή μεμβράνη που περιβάλλει τον κρόκο) σε τέντωμα και αποδυνάμωση. Το αποτέλεσμα είναι ένα πεπλατυσμένο και διευρυμένο σχήμα κρόκου.
Το χρώμα του κρόκου εξαρτάται από τη διατροφή της κότας. Εάν η διατροφή τους περιέχει κίτρινες ή πορτοκαλιές φυτικές χρωστικές ουσίες γνωστές ως ξανθοφύλλες, τελικά εναποτίθενται στον κρόκο χρωματίζοντάς τον. Η λουτεΐνη είναι η πλέον άφθονη χρωστική ουσία στον κρόκο του αυγού. Σίτιση της κότας με άχρωμα τρόφιμα ίσως παράγει σχεδόν άχρωμους κρόκους. Το χρώμα του κρόκου ενισχύεται με σίτιση τροφών όπως το κίτρινο καλαμπόκι και πέταλα καλέντουλας. Στις ΗΠΑ, απαγορεύεται η χρήση τεχνητών προσθετικών χρώματος.
Ανωμαλίες
Δείτε Δίκροκα αυγά και Άκροκα αυγά
Η έλλειψη κέλυφους ή υπερλεπτό κέλυφος ίσως οφείλεται σε σύνδρομο πτώσης αυγού.
Τύποι πιάτων
αριστερά|μικρογραφία|Ένα "αβγό μάτι", τηγανητό αυγό κότας. Τα αυγά κότας χρησιμοποιούνται ποικιλοτρόπως σε πολλά τυπικά πιάτα, γλυκά και αλμυρά, και πολλά ψημένα είδη. Συνήθεις τρόποι μαγειρέματος είναι: χτυπητά, τηγανητά, ποσέ, βραστά(μελάτα ή σφιχτά), ομελέτες και τουρσί. Τρώγονται και ωμά, αλλά η ωμοφαγία αυγών εγκυμονεί κινδύνους για σαλμονέλωση σε ευαίσθητες ομάδες, όπως οι ηλικιωμένοι, οι ανάπηροι ή έγκυες γυναίκες. Επίσης, η βιοδιαθεσιμότητα της πρωτεΐνης στα ωμά αυγά είναι μόνο 51% ενώ του μαγειρεμένου αυγού φτάνει το 91%, που σημαίνει ότι η πρωτεΐνη των μαγειρεμένων αυγών απορροφάται δύο φορές περισσότερο από την πρωτεΐνη ωμών αυγών.
Οι κρόκοι αυγών στη μαγειρική χρησιμοποιούνται ως γαλακτωματοποιητές και ως πηκτικοί παράγοντες σε κρέμες. μικρογραφία|Μελάτα αυγά ορτυκιού με τηγανίτες πατάτας Το ασπράδι αυγού περιέχει πρωτεΐνες και ελάχιστα ή καθόλου λιπαρά, και μαγειρεύεται διαφορετικά από τον κρόκο. Οι πρωτεΐνες του λευκώματος ενδεικνύονται για τον σχηματισμό αφρών και αεριούχων πιάτων. Τα ασπράδια αυγών με αέρισμα ή χτύπημα με αυγοδάρτη δίνουν μία ανάλαφρη και αφράτη δομή που χρησιμοποιείται σε επιδόρπια όπως μαρέγκες και μους.
Τα κονιορτοποιημένα τσόφλια αυγών είναι προσθετικά τροφίμων που χρησιμοποιούνται ως φορείς ασβεστίου. Όλα τα μέρη του αυγού είναι βρώσιμα, αλλά τα τσόφλια γενικά απορρίπτονται. Μερικές συνταγές απαιτούν ανώριμα ή αγέννητα αυγά, τα οποία συλλέγονται κατόπιν σφαγής της κότας ή μαγειρεύονται ενόσω βρίσκονται μέσα στο κοτόπουλο.
Ανανεώσιμες πηγές ενέργειας στην Ελλάδα
Οι ανανεώσιμες πηγές ενέργειας στην Ελλάδα αντιπροσώπευαν το 8% της συνολικής εγχώριας κατανάλωσης ενέργειας το 2008. Το 12% της ελληνικής παραγωγής ηλεκτρικής ενέργειας προέρχεται από υδροηλεκτρικά εργοστάσια. Το 2015, οι ανανεώσιμες πηγές ενέργειας είχαν μερίδιο πάνω από 20% ως προς την συνολική ηλεκτρική ενέργεια η οποία παραγόταν στην Ελλάδα. Από το ποσοστό εξαιρείται η ενέργεια που παράγεται από υδροηλεκτρικούς σταθμούς, η οποία αντιπροσωπεύει περισσότερο από το 8% της συνολικής παραγωγής.
Αβγό (τρόφιμο)
Μαγείρεμα
μικρογραφία|Από παρασκευή πιάτου με αυγό Τα αυγά περιέχουν διάφορες πρωτεΐνες που πήζουν σε διαφορετικές θερμοκρασίες μέσα στον κρόκο και το λεύκωμα, και ο χρόνος πήξης εξαρτάται από τη θερμοκρασία μαγειρέματος. Ο κρόκος αυγού γίνεται πήκτωμα, ή στερεοποιείται, μεταξύ 65 και 7065 and 70 C. Το ασπράδι αυγού πήζει σε θερμοκρασίες 60-7360 to 73 C — το εξωτερικό λεύκωμα στερεοποιείται στην υψηλότερη θερμοκρασία. Πρακτικά, σε πολλές διεργασίες μαγειρέματος το λεύκωμα πήζει πρώτα επειδή υποβάλλεται σε υψηλότερες θερμοκρασίες για μεγαλύτερο χρονικό διάστημα.
Φερχάτ και Σιρίν
Ο τάφος του Φερχάτ και της Σιρίν
Σύμφωνα με αυτή την ιστορία που αποτελεί μια επικρατούσα εκδοχή του μύθου, κάθε άνοιξη στον τάφο του Φερχάτ φυτρώνει ένα κόκκινο τριαντάφυλλο, στον τάφο της Σιρίν ένα λευκό τριαντάφυλλο και ανάμεσα στα δύο τριαντάφυλλα φυτρώνει ένα αγκάθι. Αυτό το αγκάθι που χωρίζει τον Φερχάτ και τη Σιρίν ως την αιωνιότητα είναι, σύμφωνα με κάποιους, η Μεχμενέ Μπανού, ενώ, σύμφωνα με άλλους, η ηλικιωμένη γυναίκα, η οποία μετέφερε την ψεύτικη είδηση στον Φερχάτ.
Ανανεώσιμες πηγές ενέργειας στην Ελλάδα
Τον Αύγουστο του 2016 εγκρίθηκε νέος νόμος που στοχεύει να ενθαρρύνει τις επενδύσεις στις ΑΠΕ. Επιπλέον, από τις αρχές του 2017, το νέο καθεστώς για την έγκριση νέας χωρητικότητας ανανεώσιμων πηγών ενέργειας βασίζεται σε ανταγωνιστικές προσφορές, όπου ο Υπουργός Ενέργειας είναι σε θέση να προκηρύξει διαγωνισμό για συγκεκριμένες ικανότητες και τεχνολογίες.
Αιολική ενέργεια
Η χωρητικότητα της αιολικής ενέργειας πρόκειται να επεκταθεί κατά 352% μέχρι το 2010, για να φτάσει τον ευρωπαϊκό στόχο της κάλυψης των ενεργειακών αναγκών από ανανεώσιμες πηγές κατά 20%. Προηγουμένως, η Ελλάδα είχε εγκαταστήσει 1.028 ανεμογεννήτριες σε όλη τη χώρα και ο στόχος όριζε ότι πρέπει να φτάσουν τις 2.587 μέχρι το τέλος του έτους.
Σύμφωνα με το Υπουργείο Περιβάλλοντος και Δημοσίων Έργων, το σύστημα θα έχει ονομαστική χωρητικότητα 3.372 μεγαβάτ αιολικής ενέργειας. Το 2006 η εγκατεστημένη χωρητικότητα αιολικής ενέργειας έφτανε τα 746. Η Ελλάδα επέλεξε να επενδύσει κυρίως στην αιολική ενέργεια.
Παραπομπές
Κατηγορία:Ενέργεια στην Ελλάδα
Φερχάτ και Σιρίν
Εξωτερικοί σύνδεσμοι
Κατηγορία:Θρύλοι
Αβγό (τρόφιμο)
Μαγείρεμα
Η σαλμονέλα σκοτώνεται ακαριαία σε 71160 F, ή με διατήρηση σε θερμοκρασία 54.554.5 C για την απαιτούμενη χρονική περίοδο. Εναλλακτικά, αντιμετωπίζεται με παστερίωση των αυγών εντός του κελύφους τους σε 5757 C για μια ώρα και 15 λεπτά. Έτσι, το λεύκωμα που προκύπτει είναι λίγο πιο γαλακτερό αλλά τα αυγά μπορούν να χρησιμοποιηθούν κανονικά. Χρειάζεται περισσότερο χτύπημα με αβγοδάρτη για την παρασκευή μαρέγκας αλλά λαμβάνεται ο ίδιος τελικός όγκος.
Το ξεφλούδισμα μαγειρεμένου αυγού είναι πιο εύκολο όταν το αυγό βγαίνει από το βραστό νερό, από ότι αν ξαναζεσταθεί.
Γευστικές ποικιλίες
μικρογραφία|Μια παρτίδα από αυγά τσαγιού με ανέπαφα τσόφλια εμβαπτισμένα σε ρόφημα από μπαχαρικά και τσάι Η γεύση του αυγού εξαρτάται από την ηλικία του και τις συνθήκες αποθήκευσης, αλλά και από την τροφή σίτισης του πτηνού. Για παράδειγμα, έστω μία κότα που γεννά καφετιά αυγά και τρέφεται με κραμβέλαιο ή προϊόντα σόγιας, τότε τα εντερικά μικρόβια θα μεταβολίσουν τις τροφές προς τριαιθυλαμίνη που μυρίζει σαν ψάρι και θα καταλήξει στο αυγό. Η απρόβλεπτη διατροφή πουλερικών ελεύθερης βοσκής θα παράγει ομοίως, απρόβλεπτες γεύσεις αυγών. Τα αυγά πάπιας έχουν μια ξεχωριστή γεύση που όμως εξακολουθεί να μοιάζει με αυγά κότας.
Τα αυγά μπορούν να εμποτιστούν σε μείγματα για να απορροφήσουν αρώματα. Τα αυγά τσαγιού παρασκευάζονται με εμβάπτιση σε ρόφημα από ποικιλία μπαχαρικών, σάλτσα σόγιας και φύλλα μαύρου τσαγιού για να πάρουν γεύση και άρωμα.
Αποθήκευση
Η αποθήκευση καταναλώσιμων αυγών απαιτεί προσοχή, αφού λανθασμένοι χειρισμοί ίσως οδηγήσουν σε μόλυνση με Σαλμονέλα και σοβαρή τροφική δηλητηρίαση. Στις ΗΠΑ τα αυγά πλένονται. Έτσι καθαρίζονται τα τσόφλια αλλά διαβρώνεται η επιδερμίδα, οπότε το USDA συνιστά διατήρηση των αυγών στο ψυγείο για να αποτραπεί η ανάπτυξη Σαλμονέλας.
Με φύλαξη στο ψυγείο διατηρούνται και η γεύση και η υφή, αλλά τα ανέπαφα αυγά (άπλυτα και άθικτα) μπορούν να μείνουν εκτός ψυγείου για αρκετούς μήνες χωρίς να χαλάσουν. Στην Ευρώπη, τα αυγά κανονικά δεν πλένονται και τα τσόφλια είναι ακάθαρτα, αλλά η επιδερμίδα είναι άθικτη και δεν χρειάζονται ψυγείο. Στο Ηνωμένο Βασίλειο οι όρνιθες είναι εμβολιασμένες για σαλμονέλα και τα αυγά τους θεωρούνται ασφαλή για τουλάχιστον 21 ημέρες.
Συντήρηση
μικρογραφία|Αλατισμένο αυγό πάπιας Η απλούστερη συντηρητική μέθοδος αυγού είναι το αλάτισμα. Το αλάτι τραβάει νερό από τα βακτήρια και τις μούχλες παρεμποδίζοντας την ανάπτυξή τους. Τα Κινέζικα αλατισμένα αυγά πάπιας παρασκευάζονται με εμβύθιση αυγών πάπιας σε άλμη, ή επάλειψη κάθε αυγού με πάστα από αλάτι και λάσπη ή πηλό. Τα αυγά απορροφούν άλατα για περίπου ένα μήνα, έως ότου φτάσουν σε οσμωτική ισορροπία. Οι κρόκοι χρωματίζονται πορτοκαλί-κόκκινοι και στερεοποιούνται αλλά το λεύκωμα παραμένει κάπως υγρό. Αυτά συνήθως μαγειρεύονται με βράσιμο και σερβίρονται με ρύζι κόντζι. αριστερά|μικρογραφία|Αυγό τουρσί, χρωματισμένο με χυμό παντζαριού Άλλη συντηρητική μέθοδος είναι το τουρσί, όπου τα βρασμένα αυγά εμβαπτίζονται σε ένα μείγμα από ξίδι, αλάτι και μπαχαρικά, όπως πιπερόριζα ή μπαχάρι. Με προσθήκη χυμού από παντζάρια τα αυγά χρωματίζονται κόκκινα. Κατόπιν εμβάπτισης λίγων ωρών, με κόψιμο των αυγών σε φέτες φαίνονται καθαρά τα ξεχωριστά κόκκινα, λευκά και κίτρινα χρώματα. Με μαρινάρισμα αρκετών ημερών ή περισσότερο, το κόκκινο χρώμα θα φτάσει στον κρόκο. Με μαρινάρισμα αρκετών εβδομάδων ή  περισσότερο, το ξύδι θα διαλύσει πολύ από το ανθρακικό ασβέστο του κελύφους και θα διεισδύσει στο αυγό, οξινίζοντάς το αρκετά ώστε να ανασταλεί η ανάπτυξη των βακτηρίων και μυκήτων. Αυτά τα παρασκευάσματα αυγών τουρσί διατηρούνται για ένα χρόνο ή περισσότερο εκτός ψυγείου. μικρογραφία|Ένα αιώνιο αβγό Ένα αιώνιο αβγό ή αβγό εκατό χρόνων συντηρείται με επικάλυψη από μείγμα πηλού, τέφρας ξύλου, άλατος, λάιμ και άχυρο ρυζιού για αρκετές εβδομάδες έως αρκετούς μήνες, ανάλογα με τη μέθοδο επεξεργασίας. Μετά την ολοκλήρωση της διαδικασίας, ο κρόκος γίνεται σκούρα πράσινη κρεμώδης ουσία με έντονη οσμή θείου και αμμωνίας, ενώ το λεύκωμα γίνεται σκούρα καφετιά διαυγής γέλη με σχετικά ήπια, χαρακτηριστική γεύση. Ο παράγοντας μετασχηματισμού προς αιώνιο αβγό είναι το αλκαλικό υλικό, που σταδιακά αυξάνει το pH του αυγού από 9 σε 12 ή περισσότερο. Με αυτή τη χημική διεργασία διασπώνται μερικές από τις πολύπλοκες άγευστες πρωτεΐνες και λίπη του κρόκου σε πιο απλά, γευστικά μόρια, και κατά κάποιο τρόπο θεωρείται ως μια "ανόργανη" εκδοχή ζύμωσης.
Μαγειρικά υποκατάστατα
Για όσους δεν καταναλώνουν αυγά υπάρχουν εναλλακτικά προϊόντα, όπως διογκωτικοί παράγοντες για το ψήσιμο και συνδετικοί παράγοντες όπως οι αλεσμένοι σπόροι λιναριού ή άμυλο πατάτας. Και το τόφου είναι καλός συνδετικός παράγοντας αφού είναι πλούσιο σε λεκιθίνη από την περιεχόμενη σόγια. Ή σάλτσα μήλου, ρίζες αραρούτης και μπανάνες. Η λεκιθίνη σόγιας συχνά χρησιμοποιείται στα συσκευασμένα τρόφιμα ως φθηνό υποκατάστατο της λεκιθίνης αυγού. Οι ζωμοί όσπριων, όπως η άλμη ρεβιθιών ή το υγρό από κονσέρβα αρακά, γνωστό ως ακουαφάβα, μπορεί να αντικαταστήσει τα ασπράδια αυγών σε επιδόρπια όπως μαρέγκες και μους.
Άλλα υποκατάστατα αυγών παρασκευάζονται από λευκώματα αυγών και προορίζονται για όσους ανησυχούν για την υψηλή περιεκτικότητα των αυγών σε χοληστερόλη και λιπαρά. Σε αυτά προστίθενται βιταμίνες και ανόργανα συστατικά, φυτικοί γαλακτωματοποιητές και πηκτικοί παράγοντες, όπως το κόμμι ξανθάνης ή το κόμμι γκουάρ. Έτσι τα προϊόντα διατηρούν τις διατροφικές και διάφορες γαστρονομικές ιδιότητες των πραγματικών αυγών, σε φαγητά όπως η σάλτσα ολλανδέζα, οι κρέμες κάσταρντ, οι μαγιονέζες και πολλά ψημένα είδη.
Θρεπτική αξία
Ένα κοινό αυγό κότας παρέχει περίπου 70 kcal ενέργειας τροφίμων και 6 γραμμάρια πρωτεΐνης.
Τα αυγά (βραστά) είναι πηγές βιταμινών και ανόργανων συστατικών του πίνακα Ημερήσιας Πρόσληψης, όπως βιταμίνη Α (19% ΗΠ), ριβοφλαβίνη (42% ΗΠ), παντοθενικό οξύ (28% ΗΠ), βιταμίνη Β12 (46% ΗΠ), χολίνη (60% ΗΠ), φώσφορο ς (25% ΗΠ), ψευδάργυρος (11% ΗΠ) και βιταμίνη D (15% ΗΠ). Ο τρόπος μαγειρέματος επηρεάζει τη θρεπτική αξία των αυγών.
Ο κρόκος περιέχει περισσότερα από τα 2/3 της Προσλαμβανόμενης Ποσότητας Αναφοράς των 300 mg χοληστερόλης.
Η θρεπτική αξία των αυγών επηρεάζεται από τη διατροφή των ωοτόκων ορνίθων. Για παράδειγμα, τα αυγά κότας με μεγάλη περιεκτικότητα σε ωμέγα-3 λιπαρά οξέα παράγονται με σίτιση των ορνίθων τροφές πλούσιες σε πολυακόρεστα λιπαρά, από πηγές όπως ιχθυέλαιο, σπόρους τσίας ή λιναρόσπορους. Οι όρνιθες ελευθέρας βοσκής σε βοσκότοπους παράγουν αυγά με περισσότερα ω-3 λιπαρά οξέα από ότι οι όρνιθες κλωβοστοιχίων.
Το 2010 μία μελέτη του USDA έδειξε ότι δεν υπήρχαν σημαντικές διαφορές στα μακροθρεπτικά συστατικών μεταξύ διάφορων αυγών κότας.
Τα βρασμένα αυγά είναι πιο εύπεπτα από τα ωμά αυγά, και εγκυμονούν λιγότερους κίνδυνους σαλμονέλωσης.
Η χοληστερόλη και τα λίπη
Οι περισσότερες από τις θερμίδες των αυγών προέρχονται από τα λιπαρά του κρόκου* 50 γραμμάρια αυγού κότας (σε μέγεθος που χαρακτηρίζεται ως "μεγάλο" στις ΗΠΑ αλλά "μέσο" στην Ευρώπη) περιέχουν περίπου 5 γραμμάρια λίπους. Άτομα σε δίαιτα χαμηλής χοληστερίνης ίσως πρέπει να περιορίσουν την κατανάλωση αυγών * και μόνο το 27% των λιπαρών είναι κορεσμένα (το παλμιτικό, το στεατικό και το μυριστικό οξύ). Το ασπράδι αποτελείται κυρίως από νερό (87%) και πρωτεΐνη (13%) και δεν περιέχει χοληστερόλη και λίπη.
Το αν ο κρόκος αυγού είναι επικίνδυνος για την υγεία είναι συζητήσιμο θέμα. Σε κάποιες έρευνες η διαιτητική χοληστερόλη αυξάνει το λόγο Ολική χοληστερόλη/ HDL-χοληστερόλη και, ως εκ τούτου, επηρεάζει αρνητικά το σωματικό προφίλ χοληστερόλης. 'Αλλες μελέτες δείχνουν ότι η μέτρια κατανάλωση αυγών, έως ένα την ημέρα, δεν αυξάνει τον κίνδυνο καρδιακής νόσου σε υγιή άτομα. Ο Χάρολντ ΜακΓκί υποστηρίζει ότι η χοληστερόλη του κρόκου δεν είναι το πρόβλημα, επειδή τα λιπαρά (ιδιαίτερα τα κορεσμένα) είναι πολύ πιθανότερο να αυξήσουν τα επίπεδα της χοληστερόλης από την κατανάλωση καθαρής χοληστερόλης.
Διαβήτης τύπου 2
Οι έρευνες έχουν δείξει αντικρουόμενα αποτελέσματα για τη σχέση της κατανάλωσης αυγών με τον τύπου 2 διαβήτη. Το 1999 μία προορατική έρευνα της Σχολής Δημόσιας Υγείας του Χάρβαρντ σε περισσότερα από 117.000 άτομα έδειξε ότι "Η φαινομενική αύξηση του κινδύνου στεφανιαίας νόσου που σχετίζεται με μεγάλη κατανάλωση αυγών από διαβητικούς απαιτεί περαιτέρω έρευνα." Το 2008 μία έρευνα των Physicians' Health Study I (1982-2007) και women's Health Study (1992-2007) έδειξε ότι "η συχνή κατανάλωση αυγών (ημερησίως) σχετίζεται με αυξημένο κίνδυνο για διαβήτη τύπου 2", αλλά σε μελέτη που δημοσιεύθηκε το 2010 δεν τεκμηριώθηκε αυτή η συσχέτιση. Το 2013 μια μετα-ανάλυση έδειξε ότι η κατανάλωση 4 αυγών εβδομαδιαία συσχετίζεται με 29% αύξηση του σχετικού κινδύνου ανάπτυξης διαβήτη.
Καρδιαγγειακός κίνδυνος
Τα αυγά είναι οι μεγαλύτερες πηγές φωσφατιδυλοχολίνης (λεκιθίνη) στην ανθρώπινη διατροφή. Μια έρευνα που δημοσιεύθηκε στο επιστημονικό περιοδικό Nature, έδειξε ότι η διαιτητική φωσφατιδυλοχολίνη μεταβολίζεται από τα βακτήρια του εντέρου προς ΤΜΑΟ (Ν-Οξείδιο Τριμεθυλαμίνης) που συνδέεται με τον αυξημένο κίνδυνο καρδιακής νόσου.
Το 1999 μία έρευνα της Σχολής Δημόσιας Υγείας του Χάρβαρντ σε 37,851 άνδρες και 80,082 γυναίκες έδειξε ότι "η κατανάλωση έως 1 αυγού ημερήσια είναι απίθανο να επηρρεάσει σημαντικά τον κίνδυνο στεφανιαίας νόσου ή εγκεφαλικού επεισοδίου σε υγιείς άνδρες και γυναίκες." Μια έρευνα σε 4.000 άτομα έδειξε ότι η κατανάλωση αυγών αυξάνει τα επίπεδα στο αίμα του μεταβολίτη ΤΜΑΟ που προκαλεί αθηροσκλήρωση, η οποία αυξάνει τον κίνδυνο για καρδιακή προσβολή και εγκεφαλικό μετά από τρία χρόνια παρακολούθησης.
Το 2007 μία έρευνα σε 10.000 ενήλικες έδειξε μηδενική συσχέτιση μεταξύ της μέτριας (έξι ανά εβδομάδα) κατανάλωσης αυγών και καρδιαγγειακής νόσου ή εγκεφαλικών επεισόδιων, με εξαίρεση τους διαβητικούς ασθενείς που παρουσίασαν αυξημένο κίνδυνο στεφανιαίας νόσου. Tο 2009 μία προορατική έρευνα σε 21.000 άτομα έδειξε ότι "η κατανάλωση έως 6 αυγών εβδομαδιαία δεν επηρεάζει σημαντικά τον κίνδυνο καρδιαγγειακών παθήσεων και θνησιμότητας και ότι η κατανάλωση περισσότερων από 7 αυγά εβδομαδιαία συσχετίζεται με μέτρια αύξηση του κινδύνου ανδρικής θνησιμότητας", ενώ για τους διαβητικούς άνδρες "οποιαδήποτε κατανάλωση αυγών συσχετίζεται με αυξημένο κίνδυνο θνησιμότητας και αυξημένο κίνδυνο για έμφραγμα του μυοκαρδίου και εγκεφαλικό επεισόδιο".
Το 2013 μια μετα-ανάλυση έδειξε μηδενική συσχέτιση μεταξύ της κατανάλωσης αυγών και καρδιακής νόσου ή εγκεφαλικού επεισοδίου,  αλλά η κατανάλωση αυγών ημερήσια αυξάνει τον κίνδυνο καρδιαγγειακής νόσου κατά 1,69 φορές σε πάσχοντες από σακχαρώδη διαβήτη τύπου 2. Άλλη μετα-ανάλυση του 2013 έδειξε ότι η κατανάλωση 4 αυγών εβδομαδιαία αυξάνει τον κίνδυνο καρδιαγγειακής νόσου κατά 6%.
Μόλυνση
μικρογραφία|Καθάρισμα αυγών σε Νορβηγική φάρμα Τα αυγά εγκυμονούν κινδύνους για μόλυνση από παθογόνα βακτήρια, όπως η Salmonella enteritidis. Τα αυγά ίσως μολυνθούν με σαλμονέλα κατά την έξοδο από την κλοάκη του πτηνού, και από επαφή με περιττωματικά υλικά. Στην αμερικάνικη εμπορική πρακτική τα αυγά πλένονται άμεσα με απολυμαντικό διάλυμα. Ο κίνδυνος μόλυνσης από ωμά ή ανεπαρκώς μαγειρεμένα αυγά εξαρτάται εν μέρει από τις συνθήκες υγιεινής του ορνιθοτροφείου.
Οι επιστήμονες συνιστούν στους πολίτες να διατηρούν τα πλυμένα αυγά στο ψυγείο, να τα χρησιμοποιούν εντός δύο εβδομάδων, να τα μαγειρεύουν καλά και να αποφεύγουν την ωμοφαγία αυγών. Όπως και με τα κρεατικά είδη, οι περιέκτες και επιφάνειες που χρησιμοποιήθηκαν για την επεξεργασία ωμών αυγών δεν πρέπει να έρχονται σε επαφή με έτοιμα γεύματα.
Το 2002 μια έρευνα του Υπουργείου Γεωργίας των ΗΠΑ (Ανάλυση Κινδύνου) έδειξε ότι δεν υπάρχει μεγάλος κίνδυνος, όπως πιστευόταν κάποτε. Ετήσια παράγονται 69 δισεκατομμύρια αυγά εκ των οποίων μόνο 2,3 εκατομμύρια έχουν μολυνθεί με Σαλμονέλα—ένα στα 30.000 αυγά—δηλαδή σπάνια. Σε άλλες χώρες, όμως, οι μολύνσεις από Salmonella enteritidis και Salmonella typhimurium από κατανάλωση αυγών αποτελούν μείζονα προβλήματα. Τα τσόφλια είναι ερμητικές σφραγίδες που προστατεύουν τα αυγά από την εισβολή βακτηρίων, αλλά ακατάλληλος χειρισμός και άρρωστα κοτόπουλα συνδέονται με ρήξη του προστατευτικού φραγμού. Στο Ηνωμένο Βασίλειο, το Βρετανικό Συμβούλιο Βιομηχανιών Ωοπαραγωγής επιβραβεύει με σφραγίδα λέοντος τα αυγά που, μεταξύ άλλων, προέρχονται από όρνιθες εμβολιασμένες κατά της Σαλμονέλας.
Το 2017 οι αρμόδιες αρχές μπλόκαραν την πώληση εκατομμυρίων αυγών σε Ολλανδία, Βέλγιο και Γερμανία, επειδή διαπιστώθηκε ότι ήταν μολυσμένα με την εντομοκτόνα ουσία φιπρονίλη.
Τροφική αλλεργία
Τα αυγά είναι ο συνηθέστερος τροφικός αλλεργιακός παράγοντας στα βρέφη. Η θεραπεία από αυτή την αλλεργία επιτυγχάνεται με περιορισμό της κατανάλωσης κατά την παιδική ηλικία. Οι αλλεργικές αντιδράσεις οφείλονται περισσότερο στα ασπράδια των αυγών παρά στους κρόκους. Κάποιες από τις αντιδράσεις δεν οφείλονται σε αλλεργία αλλά στην τροφική δυσανεξία ορισμένων ατόμων στα ασπράδια αυγών. Οι πρακτικές επισήμανσης των τροφίμων στις περισσότερες ανεπτυγμένες χώρες περιλαμβάνουν ειδική σήμανση κινδύνου αλλεργίας στις ετικέτες των αυγών ή των προϊόντων αυγών.
Θέματα ωοπαραγωγής
μικρογραφία|Αυγά για πώληση σε μάρκετ τροφίμων μικρογραφία|Άυγά λευκά και καφετιά σε χαρτονένια αυγοθήκη Τα περισσότερα αυγά που προέρχονται από εκτροφή ωοπαραγωγών ορνίθων και προορίζονται για ανθρώπινη κατανάλωση είναι αγονιμοποίητα, εφόσον οι κότες δε βρίσκονται κοντά σε κόκορες. Η διαφορά στη θρεπτική αξία μεταξύ γονιμοποιημένων και μη αυγών είναι μικρή. Τα γονιμοποιημένα αυγά δεν θα περιέχουν ένα ανεπτυγμένο έμβρυο επειδή οι θερμοκρασίες του ψυγείου αναστέλλουν την κυτταρική ανάπτυξη για μεγάλο χρονικό διάστημα, και αν του επιτραπεί να αναπτυχθεί θα φαγωθεί προτού επωαστεί.
Αξιολόγηση ποιότητας και μεγέθους
Το Αμερικάνικο Υπουργείο Γεωργίας αξιολογεί τα αυγά βάσει της εσωτερικής ποιότητας (βλ μονάδα Haugh) και την εμφάνιση και κατάσταση του κελύφους. Τα αυγά κάθε βαθμού ποιότητας μπορεί να διαφέρουν στο βάρος (μέγεθος).
Στην Αυστραλία και την Ευρωπαϊκή Ένωση, τα αυγά κατηγοριοποιούνται βάσει της μεθόδου εκτροφής των πουλερικών, που αναγράφεται υποχρεωτικά στη διατροφική ετικέτα των συσκευασμένων αβγών. Οι κωδικοί ταυτοποίησης μεθόδου εκτροφής σημαίνουν:
Τα αυγά κατηγοριοποιούνται βάσει μεγέθους.
Τα δίκροκα και γιγάντια αυγά διαχωρίζονται από τα υπόλοιπα για ιδιαίτερη πώληση.
Πλύσιμο και συντήρηση στο ψυγείο
Στη Βόρεια Αμερική, η νομοθεσία απαιτεί τα αυγά να πλένονται και να διατηρούνται στο ψυγείο προτού διατεθούν προς πώληση στους καταναλωτές.
Η Ευρωπαϊκή νομοθεσία απαιτεί το αντίθετο. Τα αυγά δεν πρέπει να πλυθούν διότι η υγρασία ευνοεί την ανάπτυξη μικροοργανισμών και επιταχύνει την αλλοίωσή τους. Αν είναι αναγκαίο, επιτρέπεται σκούπισμα με νωπό πανί.
Μπομπ Λάφμαν
Ο Μπομπ Λάφμαν (Bob Loughman Weibur) (γεννήθηκε στις 8 Μαρτίου 1961) είναι πολιτικός του Βανουάτου και πρωθυπουργός της Δημοκρατίας του Βανουάτου από τις 20 Απριλίου 2020 έως τις 4 Νοεμβρίου 2022.
Σταδιοδρομία
Μέλος του Vanua'aku Pati, εξελέγη για πρώτη φορά στο Κοινοβούλιο ως βουλευτής της Τάννα στις γενικές εκλογές που διεξήχθησαν στις 6 Ιουλίου 2004. Επανεκλέχθηκε το 2008 και το 2012. Τον Μάρτιο του 2013, έπειτα από αλλαγή στην κυβέρνηση, ο νέος πρωθυπουργός Μοάνα Καρκάσις Καλόζιλ τον διόρισε υπουργό Παιδείας.
Στις 20 Απριλίου 2020 ο Λάφμαν ανέλαβε πρωθυπουργός του Βανουάτου και παρέμεινε στη θέση έως τις 4 Νοεμβρίου 2022.
Παραπομπές
Κατηγορία:Πρωθυπουργοί του Βανουάτου
Μαρία Κολεσνίκοβα
Η Μαρία Αλιαξάντραουνα Καλεσνίκαβα (λευκορωσικά: Марыя Аляксандраўна Калеснікава, ρωσικά: Мария Александровна Колесникова, Μαρία Αλεξάντροβνα Κολέσνικοβα, καθιερωμένη στα ελληνικά ως Μαρία Κολεσνίκοβα, 24 Απριλίου 1982, Μινσκ, Λευκορωσική ΣΣΔ, ΕΣΣΔ) είναι Λευκορωσίδα μουσικός και πολιτική ακτιβίστρια. Ηγέτης της ομάδας του Βίκτορ Μπαμπάρικο, είναι επίσης μέλος της προεδρίας του Συμβουλίου Συντονισμού που σχηματίστηκε κατά τη διάρκεια των διαμαρτυριών στη Λευκορωσία το 2020 που αντιτίθενται στη διακυβέρνηση του Αλεξάντερ Λουκασένκο. Στις 11 Σεπτεμβρίου 2020, η Διεθνής Αμνηστία αναγνώρισε την Κολεσνίκοβα ως κρατούμενη συνείδησης και το 2021 της απονεμήθηκε το Διεθνούς Βραβείο Θάρρους Γυναικών. Τον Σεπτέμβριο του 2021 καταδικάστηκε σε 11ετή κάθειρξη για «εξτρεμισμό» και «παράνομη απόπειρα κατάληψης της εξουσίας».
Νεαρή ηλικία και μουσική καριέρα
Η Κολεσνίκοβα γεννήθηκε στις 24 Απριλίου 1982 στο Μινσκ σε μια οικογένεια μηχανικών. Έχει μία αδελφή που ονομάζεται Τατσιάνα.
Το 2017, ίδρυσε την Artemp, μία δημιουργική ένωση. Ξεκινώντας το 2019, υπηρέτησε ως καλλιτεχνική διευθύντρια του κλαμπ πολιτισμού OK16 στο Μινσκ.
Πολιτική καριέρα
Τον Μάιο του 2020, η Κολεσνίκοβα έγινε η διευθύντρια της προεδρικής προεκλογικής εκστρατείας του Βίκτορ Μπαμπάρικο στις προεδρικές εκλογές της Λευκορωσίας το 2020. Ο Μπαμπάρικο συνελήφθη τον Ιούνιο και του απαγορεύτηκε να κατέβει στις προεδρικές εκλογές. Στα μέσα Ιουλίου 2020, η Κολεσνίκοβα και η Βερόνικα Τσεπκάλο συμμετείχαν στην εκστρατεία της Σβιατλάντα Τσιχανόφσκαγια. Η Κολεσνίκοβα συμμετείχε ενεργά σε πολλές συγκεντρώσεις στη Λευκορωσία και ενθάρρυνε πολίτες της Λευκορωσίας - εργάτες, αξιωματούχοι, διπλωμάτες, αστυνομικούς, υπαλλήλους των μέσων ενημέρωσης κ.λπ. - να συμμετάσχουν στις διαμαρτυρίες.
Στις 19 Αυγούστου 2020, η Κολεσνίκοβα προσχώρησε στην 7μελή προεδρία του Συμβουλίου Συντονισμού.
Στις 20 Αυγούστου, ο Αλεξάντερ Κονυούκ, Γενικός Εισαγγελέας της Λευκορωσίας, κίνησε ποινική δίωξη κατά των μελών του Συμβουλίου Συντονισμού βάσει του άρθρου 361 του Λευκορωσικού Ποινικού Κώδικα, με αιτιολογία την απόπειρα κατάσχεσης της κρατικής εξουσίας και τη ζημία της εθνικής ασφάλειας.
Στις αρχές Σεπτεμβρίου 2020, η Κολεσνίκοβα ανακοίνωσε τη σύσταση ενός νέου πολιτικού κόμματος, του Ραζάμ, το οποίο θα λειτουργεί ανεξάρτητα από το Συμβούλιο Συντονισμού.